Jekk qatt kien hemm żmien li fih apprezzajna lill-maħbubin tagħna, żgur li kienet l-aħħar sena. Kellna nsibu modi ġodda ta' kuntatt kif ukoll dawk li bihom nesprimu l-imħabba u l-apprezzament tagħna, kemm lil dawk li joqogħdu magħna u anke lil dawk imbiegħda. Photo supplied by Hotel Juliani, St Julian's Jum San Valentinu din is-sena se jkun differenti minħabba l-pandemija, u għalhekk Newsbook.com.mt qed iniedi kampanja ġdida li tagħtik l-opportunità li turi l-apprezzament tiegħek lil dawk li tħobb, mhux biss lir-raġel u lill-mara jew lill-għarus u lit-tfajla, imma anke lin-nanniet, lil ħutek, lill-kollegi jew lill-ħbieb. Faċli tipparteċipa: Ibagħtilna isimhom u kunjomhom Iddeskrivihom fil-qasir u għidilna għaliex jistħoqqilhom apprezzament. Ibagħtilna ritratt tagħhom. Ibgħat dan kollu f'messaġġ privat fuq il-paġna ta' Facebook – Newsbook.com.mt Newsbook u 103 Malta's Heart jieħdu ħsieb il-kumplament. Aħna nippostjaw ir-ritratti u l-messaġġ li tibagħtilna bil-hashtag #WhyILoveyou . Inħeġġuk ixxerred dan il-messaġġ ta' apprezzament ma' sħabek u ħeġġiġhom jagħmlu like jew ixerrduh fuq Facebook. L-aktar storja li tattira reazzjoni se tirċievi vawċer għal żewġ persuni, għal lejl fil-lukanda ta' 5-stilel Hotel Juliani, b'ikla u kolazzjon inkluż.